Diari Oficial de la Generalitat Valenciana


Sumari del DOGV 5404, del 11-12-2006 (2006/13573)

Notificació a Ion Radu de la sentència dictada en les actuacions de juí de divorci número 1.314/2005.
-----------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13801


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Ion Radu de la sentència dictada en les actuacions de juí de divorci número 1.314/2005. [2006/Q13295]  
Procediment: assumpte civil 1.314/2005  
María Carmen Ramírez Caro, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució el text de la qual, literalment, diu així:  
«Sentència número 1.257/2006  
Jutge que la dicta: José Luis Conde-Pumpido García  
Lloc: Castelló de la Plana  
Data: 2 de novembre de 2006  
José Luis Conde-Pumpido García, magistrat jutge de Primera Instància número 7 de Castelló de la Plana, ha vist les presents actuacions de juí de divorci 1.314/2005, promogudes a instància de Teresa Alcaraz Montoliú, representada per la procuradora la senyora Alfaro Martínez i defesa pel lletrat Eugenio Bemad, contra Ion Radu, en rebel·lia.  
Antecedents de fet  
1. La procuradora la senyora Alfaro Martínez, en la representació que té acreditada de Teresa Alcaraz Montoliú, va promoure demanda de divorci contra Ion Radu en la qual, després de l'al·legació dels fets i fonaments de dret que va estimar aplicables va concloure amb la petició que es dictara sentència que declarara que correspon el divorci dels litigants, amb el manteniment de l'atribució a l'esposa de l'ús del que va ser domicili conjugal, amb condemna en costes al demandat si s'oposava temeràriament.  
2. Admesa a tràmit la demanda, es va citar a termini en forma legal el demandat, el qual no va comparéixer dins del termini establit i en la forma escaient, per la qual cosa se'l va declarar en rebel·lia.  
3. Convocades les parts a la vista, esta va tindre lloc el dia 30 d'octubre de 2006, a la qual va assistir únicament la part actora que es va ratificar en la seua demanda. Una vegada rebut el plet a prova, es van practicar les admeses i declarades pertinents que van consistir per la part demandant en documental (donar per reproduïda l'aportada amb la demanda).  
4. Practicada tota la prova en l'acte, va quedar el plet vist per a sentència sense més tràmits.  
5. En este procediment s'han de declarar com a fets provats els que s'indiquen a continuació.  
5.1 Ion Radu i Teresa Alcaraz Montoliú van contraure matrimoni a Castelló de la Plana el dia 6 de maig de 2000 (fet acreditat mitjançant el certificat de matrimoni acompanyat amb la demanda).  
5.2 Del matrimoni esmentat no van nàixer fills (no consta que hi haja descendència).  
5.3 Davant el Jutjat de Primera Instància número 6 de Castelló de la Plana es van seguir actuacions de separació número 219/2002 en què es va dictar sentència ferma, de data 25 de novembre de 2002, i es va acordar la separació conjugal i es va atribuir a l'esposa l'ús i gaudi del domicili que va ser conjugal (fet acreditat mitjançant el testimoniatge de la sentència acompanyat amb la demanda).  
5.4 No consta que hagen variat substancialment les circumstàncies concurrents en la data de la sentència de separació (no s'ha provat cap variació).  
Fonaments de dret  
1. Després d'haver transcorregut tres mesos des de la celebració del matrimoni, concorren els requisits que, d'acord amb els articles 81.1 i 86 del Codi Civil en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
2. Pel que fa a les mesures que, d'acord amb l'article 91 del Codi Civil, hagen de regir després del divorci, pel fet de no constar que les circumstàncies que hi havia en el moment de dictar-se la sentència de separació hagen patit una modificació substancial que n'aconselle la modificació, procedix ratificar-les totalment.  
3. L'especial naturalesa de les pretensions deduïdes en este plet fa que no s'estime procedent condemnar a cap dels litigants al pagament de les costes.  
Vists els preceptes legals esmentats, i altres aplicables de manera general i pertinent.  
Decisió  
Que amb l'estimació de la demanda formulada per la procuradora la senyora Alfaro Martínez, en nom i representació de Teresa Alcaraz Montoliú contra Ion Radu, declare dissolt per divorci el matrimoni dels expressats litigants, amb tots els efectes legals, i atribuïsc a l'esposa l'ús i gaudi del domicili conjugal situat a Castelló de la Plana, avinguda de Vila-real, número 6, 2n. Tot això sense realitzar un exprés pronunciament condemnatori en costes.  
Notifiqueu la present resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies.  
Una vegada ferma, inscriviu-la al marge de la inscripció del matrimoni al Registre Civil de Castelló de la Plana.  
Esta és la meua sentència, que pronuncie, mane i firme.  
El jutge: José Luis Conde-Pumpido García.  
Publicació: la sentència anterior la va llegir i publicar el jutge que l'ha dictada, mentre estava constituït en audiència pública, el mateix dia del pronunciament, davant la secretària judicial. En done fe».  
Atés el desconeixement de l'actual domicili o residència de la part demandada, mitjançant la provisió de 2 de novembre de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i la publicació en el Diari Oficial de la Generalitat per a portar a efecte la diligència de notificació de la sentència dictada en actuacions.  
Castelló de la Plana, 2 de novembre de 2006.. La secretària judicial: María Carmen Ramírez Caro.